---
Description: Documentation about Stock event
Date: 2024-09-25
People:
  - Paavo Komppa
Categories:
  - Internal
keys:
  - Internal
---

# Varasto (Stock)

Varasto -ruudulla hallinnoidaan saapuvien ja lähtevien materiaalien sijaintia. Materiaalin siirtymistä paikasta toiseen kutsutaan varastotapahtumaksi.

Materiaalien sijainnin ja tilan tarkalla seurannalla tiedetään tismalleen missä kohtaa tuotantoprosessia mitenkin paljon materiaaleja on kierrossa ja mikä on niiden keskeneräisen työn arvo. Seuranta mahdollistaa myös reklamaatioiden paremman käsittelyn ja prosessin korjauksen.

## Materiaalin kierto tuotantolaitoksessa

Kun materiaalit saapuvat, niiden vastaanotossa tarkistuksen jälkeen ensimmäinen varastopaikka on tyypillisesti varaston piha, lattia tms. aula johon tavarat on jätetty rekan kyydistä. Tarkistuksessa katsotaan että tavarat, lähetyslista ja ostotilaus vastaavat toisiaan.

Ensimmäisestä varastopaikasta materiaalit siirretään varastopaikkoihin. Capacic näyttää ostotilauksen ja sen rivit sekä auttaa materiaalierien jakamisessa pienempiin paketteihin. Capacic myös ehdottaa sopivaa varastopaikkaa historiatietojen ja olemassa olevien saldojen perusteella jotta materiaaleja ei yritetä sijoittaa valmiiksi täynnä olevaan varastopaikkaan.

Seuraava materiaalin varastotapahtuma tapahtuu kun työn materiaalien nouto aloitetaan. Työpisteellä Capacic näyttää mistä löytyy lähin tarvittava materiaali vapaana ja paljonko sitä tarvitaan. Capacic näyttää varastokartalla reitin mistä kulkea tavaraa hakemaan. Reitti on tarpeen varsinkin kun materiaalien siirtoon tarvitaan trukkia, pyörälavaa tms. apuvälinettä.

Materiaali kuitataan pois hyllystä jolloin sen sijainti siirtyy uuteen varastopaikkaan työpöydälle. Kun kone käynnistetään, aloitettujen kappaleiden tarvitsema määrä materiaaleja siirtyy työstöön. Kun kappaleet valmistuvat, materiaalien tilaksi muuttuu aloitettu, kiinnitetty, leikattu tms. ja varastopaikaksi valmistunut tuote joka voi olla lopputuote tai puolivalmiste riippuen valmistettavasta tuotteesta.

Tuote siirtyy seuraavaan työvaiheeseen ja varastopaikka muuttuu sen mukaisesti kunnes tuotteen viimeinen työvaihe kuitataan valmiiksi jolloin varastopaikaksi tulee valmisvarasto tms.

Kun tuotetta ollaan lähettämässä, muuttuu materiaalien varastopaikka valmisvarastosta lähettämöön. Lähetyksen jälkeen materiaalien varastopaikka on kuljetuksessa. Kun asiakas kuittaa tavarat vastaanotetuksi, poistuvat ne varastosaldoista.

## Jäljitettävyys

Jokainen puolivalmiste saa oman sarjanumeron joka on viivakoodina tarratulosteessa. Lopputuotteeseen käytettyjen puolivalmisteiden jäljittäminen on helppoa kun käytetyt materiaalit ja niiden tuotantoerät on tarkasti tiedossa.

## Käyttöliittymä

Ruudulla kuitataan tuote vastaanotetuksi ja verrataan sitä ostotilaukseen. Ostotilaukset näkyvät ylemmässä gridissä ja niiden näkymistä suodattaa Ostotilaus, Tuote ja Toimittaja-hakukentillä. 'Piilota tapahtumat ennen' -valintarastilla voidaan piilottaa tapahtumat ennen annettua päivämäärää.

Kun gridiltä valitaan rivi, näyttää keskimmäinen grid valitun myyntitilauksen rivit. Näkymä vastaa Managerin tavaran vastaanottoa joka löytyy ostorilaus-taulusta. Vastaanotettavalle tuotteelle tallennetaan varastopaikka, toimitushetki ja vastaanotettu määrä. Toimittaja, liittyvä ostotilaus, toimittajan materiaalitunnus sekä tilattu määrä tulevat ostotilaukselta.

Muuttamalla 'Näytä sijoitellut xxxx-xx-xx jälkeen'-päivämäärää saat näkyviin annetun päivämäärän ja sen jälkeen sijoitellut tuotteet. Poistamalla valintarasti, tulee kaikki sijoittelut näkyviin.

### Jako paketteihin

Kun vastaanotettava tuote on tarpeen jakaa paketteihin, ohjelma auttaa kenttien täyttämisessä. Oletuksena ohjelma ehdottaa vastaanotettavaa tuotetta yhteen pakettiin. Kun tuote-erä halutaan jakaa useampaan pakettiin, annetaan Parcel amount-kenttään pakettien määrä. Ohjelma jakaa erän tasan pakettien määrän mukaan, tulos näkyy Full parcel size-kentässä. Jos paketin sisältö ei täsmää ohjelman antamaan arvoon, se annetaan kenttään Täyden paketin koko (Full parcel amount) käsin. Tällöin ohjelma laskee Viimeisen paketin tuotemäärän automaattisesti ja korjaa tarvittaessa pakettien kokonaismäärää alaspäin.

Sivu käsittelee materiaalien vastaanottoa varastoon. Vastaanoton tiedot tulevat ostotilauksilta, jotka näkyvät ylemmässä ruudukkotaulukossa. Sivun keskellä näytetään valitun ostotilauksen rivit.

Alareunassa näet, miten ostotilausrivi jaetaan paketteihin ja osoitetaan varastopaikkoihin. Vasemmassa alakulmassa oleva työkalu jakaa tilauksen paketteihin. Paketit näkyvät alareunan keskellä olevassa ruudukossa. Varastokartta, joka näyttää pakettien sijainnit, on alaoikealla.

Ostotilausrivien kohdistus varastopaikkoihin etenee seuraavasti:

1. Valitse käsiteltävä ostotilausrivi keskimmäisestä ruudukkoalueesta.
2. Varmista tuotteen materiaalieränumero.
3. Tuotteen kokonaismäärä näkyy kentässä "Total Amount" (kokonaismäärä). Tuotteella voi olla kaksi eri yksikköä (esim. teräslevyllä massa ja pinta-ala).
4. Syötä "Packet Count" (pakettien määrä) -kenttään, mihin montako pakettia rivi jaetaan.
5. "Full Packet Size" (täyden paketin koko) näyttää yhden täyden paketin koon, joka lasketaan jakamalla "Total Amount" "Packet Count" -arvolla.
6. "Last Packet Size" (viimeisen paketin koko) näyttää viimeisen paketin määrän, jos paketit eivät jakaudu tasaisesti.
7. Klikkaa "Create Row" -painiketta luodaksesi pakettirivit alareunan listaan.
8. Kohdista paketit varastopaikkoihin valitsemalla pakettirivi ja klikkaamalla sijaintia varastokartalta tai valitsemalla sijainti "Location"-alasvetovalikosta. Valitse tapahtumapäivä "Target Date" -kentästä ja tallenna klikkaamalla "Save".

### Yksiköt

Tuotteella voi olla kaksi yksikköä seuraavista: kpl-määrä, paino, ala, tilavuus tms. yksikkö . Ohjelma laskee tuotteen määrän toisessa yksikössä muuntokertoimen avulla. Esimerkiksi jos levyä vastaanotetaan 100kg, ohjelma laskee sen pinta-alan yksikkö2-kenttään. Laskenta toimii myös toisinpäin eli jos pinta-ala annetaan, ohjelma laskee levyn painon.

### VA-varuste Manageri Question

- Onko Puolan lainsäädännön mukaista perua varastotapahtumia menneisyyteen?
- Lähetysprosessissa on jokin pielessä jos varastotapahtumia pitää peruutella usein.
- Tavara ei ole mukana varaston arvossa vain vin silloin jos ennakkolasku on maksettu
  - Mikolta:
    - Ongelma on ihan ihmimillisistä virheistä, ihmiset saatavat merkata tuotteita joita ei pitänyt vielä toimittaa
    - ruksivat joskus väärän tuotteen tai väärät määrät

-----

### Materiaalikierto

Työpistesivun tärkeimpiä ominaisuuksia ovat töiden ja tilauksien sekä varaston resurssien seuranta. On helppoa merkitä visuaalisesti, mitä ja miten järjestelmän pitäisi näyttää resurssien tila, mutta miten muutokset pitäisi realiajassa tallentaa tietokantaan. Tietokannassa tiedot pitäisi synkronoida mahdollisesti sadoille laitteille ilman, että tietokantaan syötettyjen muutoksien tekemisen yhteydessä menetettäisiin tietoja tai kontekstia mihin varaston resursseja on käytetty.

Varaston kartta tai "stock map" visualisoi käyttäjälleen mistä materiaali löytyy ja missä materiaalit liikkuvat sillä hetkellä. Materiaalien seuranta nopeuttaa tuotantoa ja vähentää tarpeetonta liikkumista, mikäli materiaalin paikka on muuttunut siitä missä sen pitäisi olla. Se miten materiaali pitäisi ohjelmallisesti siirtää paikasta toiseen, joka säilyttää seurattavan historian materiaalin tapahtumista voidaan kutsua materiaalikierroksi.

Tekijä pystyy seuraavasti vaikuttamaan materiaalikiertoon:

- Ottamalla materiaalin varastosta
- Ottamalla materiaalin väliaikaisesta sijainnista
- Palauttamalla käyttämättömän materiaalin
- Luomalla tuotteita materiaaleista
- Luomalla väliaikaisia materiaalisijainteja

Käytetään esimerkkinä yksinkertaista tuotantoprosessia, jossa prosessi sisältää kolme materiaalia, joista pystytään luomaan yksi tuote:

1. Tekijä pystyy paikantamaan materiaalit Capacic-käyttöliittymän avulla ja lisäämään käytettyjen materiaalien määrän loppuraporttia varten ja merkitsemään työpisteen painamalla kartasta.
1. siirtyy omalle työpisteelleen materiaalien kanssa, joka luo väliaikaisen sijainnin materiaaleille
1. tekee merkityn prosessin ja tuottaa esim. 10 kappaletta haluttua tuotetta

Suuremman tuotantoprosessin tekeminen voisi näyttää seuraavalta:

1. Tekijä ei löydä työvaihetta, mitä hänen pitäisi tehdä, mutta hän tietää mihin työhön se liittyy.
1. löytää työvaiheen helposti lopullisen tuotteen työvaiheen avulla, joka listaa kaikki vaiheet "Work phases"-listaan
1. merkitsee itsensä työvaiheeseen ja varaa materiaalit
1. noutaa materiaalit
1. siirtyy työpisteelle
1. merkitsee kuinka monta hän pystyy tuottamaan
1. tekee prosessin
1. merkitsee välivaiheen valmistetut tuotokset ja epäonnistuneet tuotokset eli luo loppuraportin

-----

### Stock sending (Lähettämö)

Lähettämössä kuitataan tavarat lähetetyksi. Myyntitilauksen perusteella luodaan keräyslista lähetettävistä tuotteista. Mikäli jotain keräilylistan tuotetta ei syystä tai toisesta saada kerättyä ja mukaan lähetykseen, esimerkiksi jos sitä ei löydy varastosta, se jää jälkitoimitukseen.

Kerätyt tuotteet pakataan ja niille luodaan lähetyslista kuljetuksen mukaan. Kuljettaja kuittaa lähetyksen vastaanotetuksi kuljetukseen ja asiakkaalle menee tieto sähköisesti että tavarat on lähetetty. Tuotteiden varastopaikaksi muuttuu kuljetuksessa tms.
